b"\n_START_ARTICLE_\nVolta a Catalunya de 1958\n_START_SECTION_\nRecorregut\n_START_PARAGRAPH_\nEl recorregut d'aquesta edici\xc3\xb3 queda m\xc3\xa9s circumscrit a les carreteres de Catalunya, sense entrar a Andorra i fent sols una petita incursi\xc3\xb3 al Pa\xc3\xads Valenci\xc3\xa0, fins a Vinar\xc3\xb2s, durant la tercera etapa. S'elimina la contrarellotge individual i es mant\xc3\xa9 una doble etapa en un sol dia, la primera, en qu\xc3\xa8 pel mat\xc3\xad es fa el tradicional recorregut per la muntanya de Montju\xc3\xafc, al qual han de fer 12 voltes, i per la tarda es desplacen fins a Reus, tot passant pel coll de l'Ordal, de segona categoria. _NEWLINE_Les principals dificultats muntanyoses que hagueren de superar els ciclistes foren en la sisena i vuitena etapa. En la sisena etapa, de cam\xc3\xad entre Puigcerd\xc3\xa0 i Girona, hagueren de superar la collada de Toses i el coll de Santigosa, ambd\xc3\xb3s de primera categoria, tot i que els darrers seixanta quil\xc3\xb2metres s\xc3\xb3n plans fins a arribar a Girona; mentre en la vuitena, entre Granollers i Berga foren l'alt d'Estenalles i l'alt de la Trona, tamb\xc3\xa9 de primera categoria, els colls a superar. En la darrera etapa encara hagueren de superar l'alt de Montserrat, de primera categoria, a mitja etapa, abans de finalitzar la cursa fent 10 voltes per la muntanya de Montju\xc3\xafc."